ЕТИОПИЯ Сидама Айла Бомбе | Натурална партида
Разположена на 1,950 - 1.975 м.н.в., станцията Айла Бенса е една от 26-те станции, притежавани и управлявани от Тести Спешълти Кофи – семейна компания, основана от Файсел Абдош Йонис. Станцията получава кафеени череши от две села (или кебеле) - Шантавене и Бомбе. В Айла Бенса, кафетата от всяка общност/кебеле се обработват като отделни партиди – практика, която е доста рядка – осигурявайки по-добра проследимост, като същевременно подчертава техните отличителни вкусови профили. Тази микро-партида спешълти кафе е съставена от кафеени черешки, отгледани в малки фамилни ферми в и около селцето (кебеле) Бомбе и е перфектно обработена чрез натуралният метод, улавяйки уникалния характер на тероара Сидама. Когато за първи път опитахме тази партида, бяхме изумени от интензивния плодов профил и комплексността в чашката, която може да се обобщи като интензивно сладка, плодова и елегантно флорална. Ароматът е сладък, флорално-плодов, с парфюмни нотки на цвят от жасмин и лавандула, следвани от подтонове на бергамот цитрус и костилкови плодове/череша. Когато се отпие, чашката разкрива богат и многослоест/комплексен вкус с доминиращи нотки на ягода, синя боровинка, череша, бергамот цитрус и (млечен) шоколад, подкрепени/балансирани от жасмин, черен чай, лимон Мейер, грозде конкорд и винени нотки, кафява захар панела, мед и лека пикантност на индийско орехче на фона. Кафето оставя продължителен послевкус, който бавно преминава през плодови нотки на бери и череша, следвани от флорално-билков елемент на жасмин/лавандула и черен чай. Очаквайте плътно тяло с кадифена текстура и елегантна, добре-структурирана плодова киселинност, която преминава във винена, когато кафето започне да изстива. В зависимост от начин на приготвяне, степен на смилане и съотношение кафе към вода, някои нотки може да бъдат по-силно изразени от други, но това е магията на кафето и се чувствайте свободни да експериментирате! :) Проследимост Произход: Етиопия Регион: зона Сидама, Бенса уореда, Бомбе кебеле; Производител: Файсел Абдош Йонис | Тести Спешълти Кофи; Станция: Айла Бенса Партида # 379 (микро-партида "Бомбе") Ферма/и: 375 малки фамилни ферми, разположени в и около селцето (кебеле) Бомбе; Надморска височина: 1,950 – 2,150 м.н.в.; Класификация: полугорски и кафе-градини; Средна площ: 2.5 хектара, засадени с около 1,800 – 2,400 кафеени дръвчета на хектар обработваема площ, като всяко кафеено дърво произвежда средно около 4 кг кафеени черешки. Кафеените дръвчета растат под сянката на местни дървета като бирбира, ванза и акация. Почва: богата вулканична почва; Сорт Арабика: местни наследствени сортове (Wolisho, Kurume и Dega) и селекции Мету-Бишари (JARC 74110, 74112 и 74158); Процес на обработка: Натурален метод (без отстраняване на плода), изсушаване на слънце върху африкански легла в продължение на 18-25 дни, в зависимост от времето. Когато една партида се обработва чрез натуралният метод, степента на ферментация се определя от дебелината на слоя кафеени черешки през първите дни, в комбинация с температурата. При прием в станцията, кафеените черешки преминават през флотационни вани, където по-нискокачествените кафеени черешки изплуват на повърхността и биват отстранени от партидата, след което се оставят да изсъхнат бавно върху африкански легла. През първите дни на сушене, кафеените черешки се разстилат в тънък слой, около 3-4 см, като се обръщат постоянно за да се гарантира равномерно изсушаване. След няколко дни, дебелината на слоя ще се увеличи на 6-10 см., като кафеените черешки продължават да се обръщат често. През най-горещите часове на деня, кафеените черешки ще се покрият, за да бъдат предпазени от силното слънце, а също така се покриват и през нощта, за да се предпазят от влажност и сутрешна роса. Когато кафеените черешки изсъхнат до оптималното ниво на влажност, изсъхналият плод се премахва и пергаментното кафе се опакова в чували и се оставя да почине в склада. Когато кафето е готово за експорт, пергамента се олющва и полученото зелено кафе се сортира, класифицира и опакова в чували за износ. Клас/Качество: 1, Specialty SCA score: 88.25 Степен на изпичане: City Пекарна: Барабанна пекарна за кафе, с модифицирана въздушна система за по-добър контрол при преминаване от кондуктивен към конвективен топлообмен. Вкусов профил Аромат - сладък, флорално-плодов, с парфюмни нотки на цвят от жасмин и лавандула, следвани от подтонове на бергамот цитрус и костилкови плодове/череша; Тяло - плътно, кадифено усещане; Вкус - комплексен, с доминиращи нотки на ягода, синя боровинка, череша, бергамот и (млечен) шоколад, подкрепени от жасмин, черен чай, лимон Мейер, грозде конкорд и винени нотки, кафява захар панела, мед и лека пикантност на индийско орехче на фона; Послевкус - продължителен, преминаващ бавно през плодови нотки на бери и череша, следвани от флорално-билков елемент на жасмин/лавандула и черен чай; елегантна и добре-структурирана плодова киселинност, която преминава във винена, когато кафето започне да изстива. ∗ Вкусовият профил се базира на впечатления от къпинг (SCA protocol) и различни начини на приготвяне! Прясно изпечено спешълти кафе Арабика с гарантиран произход и качество. ⚜️
КАФЕ НА ЗЪРНА, ФРЕНСКА ПРЕСА, ФИЛТРАЦИЯ, КАФЕВАРКА, ЕСПРЕСО, ДЖЕЗВЕ